**טל זגרבה** (נולד ב-8 במרץ 1989) הוא במאי, תסריטאי, מחזאי, פרסומאי, עיתונאי, משורר, אמן ספוקן וורד ויוצר ישראלי. זוכה "פרס הבמאי הצעיר" בפסטיבל הפרסום בקאן.

עיתונות
-------

זגרבה נולד וגדל בגבעתיים. בשנת 2007 התגייס לצה"ל ושירת ככתב מגזין ותרבות בעיתון "במחנה". במסגרת שירותו כתב את מדור "צומת גיבור", המוקדש לסיפורי קרבות של בעלי צל"שים ועיטורי צה"ל. לאורך השירות תיעד וכתב למעלה מ-120 מדורים.

בשנים 2010–2011 כתב ל"אפעס", המדור הסאטירי של ידיעות אחרונות, ובשנים 2013–2014 הצטרף ככתב מגזין למערכת אתר "Xnet".

מחזאות, שירה וספוקן וורד
------------------------

בשנת 2008, בזמן שירותו הצבאי, כתב זגרבה את המחזה הראשון שלו, "פרידה", שעלה בתיאטרון "תמונע" בבימויה של דינה בליך.

בשנת 2011 עלה המחזה השני של זגרבה, "קלבסה", במסגרת פסטיבל "צו קריאה 6" בתיאטרון "צוותא" בבימויה של יעל גולדברג.

באותה שנה מחזהו הקצר "הג'יני של הקולה" השתתף בפסטיבל "תיאטרון קצר 14" בתיאטרון "צוותא" בבימויו של אורן דולפין.

בשנת 2012 מחזה קצר נוסף של זגרבה, "היצירה התיאטרלית הגדולה ביותר במאה ה-21", השתתף בפסטיבל "תיאטרון קצר 15" בתיאטרון "צוותא" בבימויה של יעל טילמן.

בשנים 2012–2013 המחזה "המפטי דמפטי" שכתב זגרבה הוצג בתיאטרון "תמונע" בבימויה של דינה בליך.

בשנת 2013 כתב מחזה-מחול בשם "הוא והיא" שעלה בתיאטרון "תמונע", גם הוא בבימויה של דינה בליך.

באותה שנה השתתף זגרבה בפסטיבל התיאטרון "14/48" בתיאטרון "צוותא". במסגרת הפסטיבל כתב זגרבה שני מחזות מקוריים: "טיפול בחיוך" בבימוי יאיר שרמן ו"שכר אמנים" בבימוי דפנה זילברג.

בשנים 2013–2015 הצטרף זגרבה לחבורת ה"פואטרי סלאם", שערכה מופעי ספוקן וורד במועדונים ברחבי הארץ.

בשנת 2015 כתב ויצר עם אלדד פריבס את "הוצאתו להורג של הליצן איקס" – מופע קרקס רחוב שנבחר להיות האירוע הפותח של חגיגות "לילה לבן 2015" ונערך בכיכר ביאליק בתל אביב. המופע זכה לתמיכת האיחוד האירופי ועיריית תל אביב.

בדצמבר 2015 שירו "פאב" התפרסם בכתב העת לשירה "הו!".

בינואר 2019 התפרסם הספר "בקול רם!", אנתולוגיה של מיטב קטעי ה"פואטרי סלאם" לדורותיו, ובו שני שירים של זגרבה: "מיכאל" ו"מינוס בבנק".

בימוי
-----

בשנת 2014 יצא סרטו הקצר הראשון של זגרבה, "הומור", שהופק על ידי עטרה פריש ומומן בתמיכת הקרן החדשה לקולנוע וטלוויזיה. הסרט נבחר רשמית להשתתף בפסטיבל הקולנוע של ניו יורק, הוקרן בלינקולן סנטר, השתתף בפינת הסרט הקצר בפסטיבל קאן וזכה בפרס "הסרט הקצר הטוב ביותר" בפסטיבל האירופאי לקולנוע עצמאי בפריז.

בסוף אותה שנה ביים וכתב עם נועם שרון את הקליפ לשיר "Breakapart" של להקת הקולקטיב. המגזין הבריטי DIY הכתיר אותו כיצירה מבריקה. הקליפ נבחר לרשימות "הקליפים הטובים ביותר של 2014" של האתרים וואלה! ומאקו, והיה מועמד לפרס "קליפ השנה" בטקס פרסי הקליפים של ברלין.

בשנת 2015 שפט בפסטיבל הקולנוע "פרויקט 48 שעות".[דרוש מקור]

בשנת 2016 ביים וכתב את הקליפ לשיר "רעדה האדמה" של להקת הדג נחש עם אהוד בנאי. הקליפ נבחר לרשימת "10 הקליפים הטובים ביותר של 2016" במצעד השנתי של אתר מאקו וקיבל שבחים מאתר וואלה!.

באותה שנה כתב וביים עם Bonamaze את הקליפ לשיר "Chin Chin" של להקת בלקן ביט בוקס, שערך את הפרמיירה שלו במגזין המוזיקה Earmilk (אנ').

בינואר 2017 זגרבה כתב וביים עם רוברט מורנו ודניאל ששון את הקליפ לשיר "ליגל אייז" של הדג נחש עם אינפקטד מאשרום. הקליפ היה "Vimeo Staff Pick", התקבל לתחרות הרשמית של פסטיבל אנסי (אנ'), וזיכה את זגרבה במועמדות ל"פרס הבמאי הצעיר" בפסטיבל הפרסום בקאן.

בהמשך אותה שנה שיתף פעולה עם יוניברסל מיוזיק גרופ צרפת ויצר קליפ לשיר "Call My Name" של הזמרת Freia. בנוסף, כתב וביים עם ניב שפיגל את הקליפ לשיר "We Moved" של האמן J.Viewz, שזכה לשבחים ממגזין Billboard. הקליפ זכה למועמדות לפרס "קליפ האנימציה של השנה" בפסטיבל Ciclope בברלין.

בפברואר 2017 התפרסם סרטו הקצר השני, "נדרים", שביים לפי תסריטו של טל מילר ובהפקתו. הסרט זכה לתמיכה ממפעל הפיס ומקרן תרבות חיפה. הסרט נבחר להקרנה על ידי המגזין NOWNESS (אנ'), היה "Vimeo Staff Pick", נבחר לסרט השבוע באתר Short of the Week, וזיכה את זגרבה ב"פרס הבמאי הצעיר" בפסטיבל הפרסום בקאן.

באוגוסט 2018 יצא לאור הקליפ שזגרבה יצר לשיר "Gravity" של הדיג'יי הצרפתי ריצ'רד אורלינסקי (אנ'), בהשתתפותם של הראפר האמריקאי פאט ג'ו והזמרת הישראלית אנה זק.

בפברואר 2019 התפרסם סרטו הקצר השלישי, "יין", שזגרבה כתב וביים, והופק על ידי חברת גרין הפקות. הסרט נתמך על ידי יקב טפרברג ומקאן תל אביב, והוא זכה במדליית ארד בקטגוריית "הסרט הטוב של השנה" בטקס הפרסים של מגזין Shots ובפרס "הסרט הקצר הטוב ביותר" בפסטיבל One Point Four Awards. על הבימוי בסרט זכה זגרבה במועמדות לפרס "הבמאי החדש הטוב ביותר" בתחרות הקריאייטיב Kinsale Shark Awards.

מאז שנת 2017 זגרבה מיוצג בסוכנות הבמאים Great Guns.

ביוני 2023 יצר באמצעות בינה מלאכותית את העטיפה לסינגל הבינלאומי "Everything" של נטע ברזילי.

באוגוסט אותה שנה נבחר לשפוט בתחרות הבינה המלאכותית הבינלאומית של חברת fiverr.

בספטמבר 2023 חתם בארצות הברית בסוכנות UNIT9 (אנ').

### בימוי פרסומות

בשנת 2017 ביים זגרבה את הפרסומת הראשונה שלו, "Champion’s Lick", עבור המותג אוראו, בכיכובו של אדי קבטנר.

כמה חודשים לאחר מכן ביים וכתב את הפרסומת "German Strong" למותג הקונדומים R3, בכיכובן של האחיות מלול. הפרסומת זכתה בשתי מדליות ארד ובמועמדות למדליית זהב בתחרות London International Awards (אנ').

זמן קצר לאחר מכן זגרבה זכה למועמדות לפרס "הבמאי הצעיר הטוב ביותר" בתחרות הקריאייטיב One Point Four Awards.

באותה שנה ביים את קמפיין החורף של חברת רנואר, בכיכובם של יהודה לוי, ניבר מדר וגפן ברקאי.

בתחילת שנת 2018 יצאה לאור הפרסומת "Call My Name" שזגרבה כתב וביים לחברת וולוו, בכיכובה של השחקנית יובל שרף. הפרסומת, שהיא גם קליפ של להקת The Goldman Brothers, הופקה על ידי ליאור מילר והאנימציה בה בוימה על ידי רוברט מורנו. הפרמיירה של הפרסומת נערכה במגזין Adweek, והיא נבחרה לרשימת "חמשת פרסומות השבוע בעולם" של אתר Fast Company‏. הקליפ זכה במדליית הארד על "הבימוי הטוב ביותר" בפסטיבל Cresta International Advertising Awards, והיה מועמד לפרס "קליפ השנה" בטקס פרסי הקליפים של ברלין.

בהמשך אותה שנה יצר זגרבה את הקמפיין "סאני" עבור משרד התיירות, בכיכובה של שיר אלמליח לצד ארבעה חזאים מגרמניה, איטליה, רוסיה ואנגליה. הקמפיין שודר ב-22 מדינות ברחבי העולם, ונחשפו אליו למעלה מ-200 מיליון איש.

בספטמבר 2018 ביים את הפרסומת "No Crisis" לחברת סמסונג, בכיכובם של שלומי שבן וגל פרידמן. הפרסומת קיבלה שבחים ממגזין הפרסום Ad Age, זכתה במדליית כסף ובמועמדות למדליית זהב בפסטיבל ניו יורק לפרסום, במדליית ארד ל"סרט הטוב ביותר" ובשתי מועמדויות נוספות לזהב בפסטיבל הקרייאטיב The Loeris Awards‏ (אנ'), ובמועמדות למדליית זהב ל"פרסומת השנה" בטקס פרסי הפרסום The One Show Awards.

בנובמבר 2018 ביים זגרבה את קלואי גרייס מורץ לפרסומת "Pitera Wonderland" של מותג הקוסמטיקה SK-II.

בסוף דצמבר 2018 נבחרו שתי הפרסומות שזגרבה יצר באותה שנה לחברות וולוו וסמסונג לרשימת "100 הפרסומות הטובות בעולם לשנת 2018" של מגזין Source Creative.

באפריל 2019 ביים זגרבה את הפרסומת "שתי טיפות אירופה" עבור חברת מקדונלד'ס, בכיכובם של מיכאל סוויסה ואחשתיים. בהמשך אותה שנה יצא הקמפיין "טסט טיקי טק" שזגרבה ביים עבור משרד התחבורה, בכיכובה של נועה קירל.

בקיץ 2019 עלתה לרשת הפרסומת "Do What You Can’t" שיצר זגרבה עבור חברת סמסונג. הפרסומת קיבלה מועמדות למדליית זהב בקטגוריית "פרסומת האונליין של השנה באירופה" בטקס הפרסים של מגזין Shots.

בספטמבר 2019 מגזין הפרסום Ad Age בחר את הקמפיין "The Man Who Got to the Bottom of the Laundry Basket", שזגרבה יצר עבור מכונות הכביסה של סמסונג, לפרסומת השבוע בעולם.

לאורך שנת 2019 ביים סדרת פרסומות בכיכובו של איל קיציס עבור חברת פרטנר תקשורת.

בסוף אותה שנה ביים ויצר את השפה הוויזואלית לסדרת הפרסומות של חברת הביטוח ליברה, בכיכובו של תומר קאפון.

בדצמבר 2019 נבחר זגרבה לרשימת "40 הצעירים המבטיחים מתחת לגיל 40" של אתר אייס.

בינואר 2020 נבחר לרשימת "30Under30" של מגזין פורבס.

בסוף 2021 ביים זגרבה את הקמפיין "Way Out" לחברת סמסונג המיועד עבור דור ה-Z. הקמפיין יצר תהודה בעולם, נכנס למגזין הפרסום Shots, והביא לזגרבה מועמדות נוספת לפרס "הבמאי הטוב ביותר" בתחרות One Point Four Awards.

בקיץ 2022 ביים עבור חברת Fiverr את הפרסומת "Team Up" ששודרה בטלוויזיה האמריקאית בכל רחבי ארצות הברית. הפרסומת זכתה לשבחים מאתרי פרסום חשובים בעולם, וערכה את הפרמיירה העולמית במגזין Adweek.

בנובמבר 2022, בזמן המונדיאל שנערך בקטר, עלתה לאוויר הפרסומת שזגרבה ביים עבור חברת פרינגלס העולמית, ושודרה בגמר מונדיאל 2022.

קישורים חיצוניים
----------------

* טל זגרבה, ברשת החברתית פייסבוק
* טל זגרבה, ברשת החברתית אינסטגרם
* אתר האינטרנט הרשמי של טל זגרבה
* וימיאו: Tal Zagreba, Vimeo (באנגלית)
* טל זגרבה, ברשת החברתית פייסבוק
* טל זגרבה, ברשת החברתית אינסטגרם
* Tal Zagreba Is on a Mission to "Reveal Myself to Myself", באתר Little Black Book‏ 30 באוגוסט 2022
* טליה לוין, ‏סיפור סינדרלה: הישראלי שעומד מאחורי פרסומת פרינגלס בשידורי המונדיאל, באתר מעריב אונליין, 17 בדצמבר 2022

הערות שוליים
------------

1. ↑  טל זגרבה, ‏הוא הבמאי הישראלי הראשון במונדיאל. זאת העיר של טל זגרבה, באתר "Time Out ישראל", 18 בנובמבר 2022
2. ↑  Xnet - תוצאות חיפוש גוגל, באתר Xnet‏
3. ↑  פרידה, באתר תיאטרון תמונע
4. ↑  קולנוע - פסטיבל צו קריאה 2011 בצוותא, באתר הבמה
5. ↑  תיאטרון - הג'יני של הקולה, באתר הבמה
6. ↑  בידור - פסטיבל תיאטרון קצר 2012, באתר הבמה
7. ↑  המפטי דמפטי, באתר תיאטרון תמונע
8. ↑  היא והוא, באתר תיאטרון תמונע
9. ↑  רואי פרסול, ‏לילה טוב אירופה: ההמלצות החמות לאירוע הלילה הלבן בתל-אביב, באתר מעריב אונליין, 24 ביוני 2015
10. ↑  NYFF52 Shorts Program 1 | Film Society of Lincoln Center, www.filmlinc.org
11. ↑  יובל אביבי, ‏צוחק כל הדרך לקאן, באתר "Time Out ישראל", 24 באפריל 2014
12. ↑  Acollective bring album covers to life for ingenious ‘BreakApart’ video, DIY, ‏2014-11-25 (באנגלית)
13. ↑  שי סגל‏, הקליפים הטובים ביותר של 2014, באתר וואלה!‏, 1 בדצמבר 2014
14. ↑  מיטל שבח, ‏20 הקליפים הכי הטובים של 2014, באתר ‏מאקו‏, 17 בדצמבר 2014
15. ↑  הקולקטיב מועמדים לפרס בטקס פרסי המוזיקה של ברלין, באתר ‏מאקו‏, 9 בפברואר 2015
16. ↑  צפו בקליפ המרהיב ל"רעדה האדמה" של הדג נחש ואהוד בנאי, באתר וואלה!‏, 16 במאי 2016
17. ↑  Cailey Lindberg, Balkan Beat Box releases new music video for "Chin Chin" [Premiere], EARMILK, ‏2016-11-03 (באנגלית)
18. ↑  © CITIA, Annecy > Programme > Index, www.annecyfestival.com (באנגלית)
19. ↑  YDA Gold Winner on Turning Heartache into Art, shots (באנגלית)
20. ↑  Sadie Bell, Electronic Artist J.Views Wants You to ‘Move’ Like You’re Not Afraid With New Video: Exclusive, Billboard, ‏2017-08-22 (באנגלית)
21. ↑  Vows by Tal Zagreba | Drama Short Film, Short of the Week
22. ↑  Winners 2017, Young Director Award
23. ↑  Richard Orlinsky: Gravity, shots (באנגלית)
24. ↑  The shots Awards 2018 Winners Part One; The Work, shots (באנגלית)
25. ↑  1.4 Awards Winners 2018 - Short Films, 1.4 (באנגלית)
26. ↑  Tal Zagreba, kinsalesharks.awardsengine.com (באנגלית)
27. ↑  Promonews, Tal Zagreba signs to Great Guns and OB Management | News, Promonewstv (באנגלית)
28. ↑
29. ↑  contests.fiverr.com/ai-art-2023/judges
30. ↑  Oreo "Champions Lick" (2017) 1:00 (Israel), adland.tv, ‏2017-01-08 (באנגלית)
31. ↑  משה בנימין, 2 ארד לאחיות מלול וגרייט על קמפיין R3 בתחרות LIA, באתר אייס, 1 בנובמבר 2017
32. ↑  The 1.4 Awards Long Short List, 1.4, ‏2017-10-03 (באנגלית)
33. ↑  Angela Natividad, Volvo Is the Narrative Vehicle Driving The Goldman Brothers' Flashy New Music Video, www.adweek.com, ‏10 בינואר 2018 (באנגלית)
34. ↑
35. ↑  Cresta International Advertising Awards, archive.cresta-awards.com
36. ↑  Nominees 2018 – Berlin Music Video Awards (באנגלית)
37. ↑  אתר למנויים בלבד גבריאלה דוידוביץ'-ויסברג, את קמפיין התיירות עם שיר אלמליח ראו יותר מ-200 מיליון אירופאים - האם זה השתלם?, באתר TheMarker‏, 26 במרץ 2018
38. ↑  Samsung makes a hilarious musical out of 'first world problems' in this Galaxy Note spot, Ad Age, ‏2018-09-19 (באנגלית)
39. ↑  משה בנימין, פסטיבל ניו יורק לפרסום: כסף לליאו ברנט וארד למקאן תל אביב, באתר אייס, 14 במאי 2019
40. ↑  #Loeries2019: ALL THE WINNERS!, Bizcommunity (באנגלית)
41. ↑  משה בנימין, ONE SHOW: פיינליסטים לליאו ברנט, דניאל ברק וניר רפואה, באתר אייס, 31 במרץ 2019
42. ↑  lesfacons, SK-II LIMITED-EDITION PITERA FACIAL ESSENCE COLLECTION FILM STARRING CHLOË GRACE MORETZ, LES FAÇONS, ‏2018-11-13 (באנגלית)
43. ↑  Source Selects Top 100 of 2018 | Source Creative, Source / shots
44. ↑  נועה קירל מתקתקת למשרד התחבורה את הטסט, באתר Allenby, ‏2019-05-13
45. ↑  shots Awards Europe 2019: The Shortlist, shots (באנגלית)
46. ↑  Reaching the bottom of the laundry basket is heroic in this funny Samsung spot, Ad Age, ‏2019-09-05 (באנגלית)
47. ↑  40 under forty, Ice
48. ↑  טל זגרבה ברשימת "30Under30" של פורבס ישראל
49. ↑  Samsung’s latest campaign smells like Gen Z spirit, shots (באנגלית)
50. ↑  Tal Zagreba – Samsung: Way Out | 1.4, One Point Four
51. ↑  Rafael Canton, Fiverr's Bittersweet Ad Salutes Vital Work of Freelancers, www.adweek.com, ‏9 באוגוסט 2022 (באנגלית)
52. ↑  ערן סויסה, הישראלי הזה הולך לעשות לנו הרבה כבוד במונדיאל, באתר ישראל היום, 15 בנובמבר 2022
53. ↑  טליה לוין‏, חי בסרט: השנה המופלאה של הישראלי היחיד בגמר המונדיאל, באתר וואלה!‏, 15 בדצמבר 2022